《九日贵客入山地狭不足以容歌舞故作》
宋代·蒲寿宬

莫歌乱我蛩，莫舞践我菊。
歌不入此耳，舞适局汝足。
蛩吟今古心，菊老贫贱屋。
斟菊听我蛩，绝胜人间曲。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。